《崧台春霁曲》
明代·梁敏

莺啭翠微晓，香风荡林扉。城郭已春半，新晴绚芳菲。

歌亭酒馆幛帘幕，花衢柳巷分如棋。千金鞍马纵行赏，尽是官家年少儿。

天开琼筵俯流水，羽觞飞酌延春晖。城南薄暮歌吹作，月上花稍犹未归。

作者简介：梁敏，字子聪，号淡交。东莞人。明孝宗弘治间输粟饷边，赐七品散官。民国张其淦《东莞诗录》卷一一有传。